इससे पहले भी अर्नब ने पीएम मोदी का इंटरव्यू जिस सॉफ्ट लहजे में किया था, जिसका सोशल मीडिया पर खूब मजाक उड़ा और उस इंटरव्यू की निष्पक्षता पर सवाल उठाए गए थे, तब मैंने कहा था कि टाइम्स ग्रुप अपने ब्रैंड यानी चैनल की निष्पक्षता या यूं कहें कि उसकी ब्रैंड इमेज से समझौता नहीं करता. सो हो सकता है कि इस मामले में कुछ हो, जिसका असर टाइम्स नाऊ की स्क्रीन पर भी दिखे. पर ऐसा नहीं हुआ. और ये दूसरी बार अर्नब ने ऑन एयर एक ऐसी बात कह दी, जिसने बखेड़ा खड़ा कर दिया और चैनल की साख पर सवाल उठा दिए. अर्नब और टाइम्स नाऊ को -सरकार का चमचा- तक कह दिया गया.